**Sezonas atklāšana “Prezidenta kausā 2017”**

Sestdien, 21. oktobrī, no plkst. 10:00 līdz 13:00 Siguldas Bobsleja un kamaniņu sporta trasē jau devīto reizi norisināsies “Prezidenta kauss 2017” starta rāviena sacensības, oficiāli atklājot olimpisko sezonu.

Sacensībās, kas jau ir kļuvušas par tradīciju, piedalīsies gan visi Latvijas Nacionālās kamaniņu izlases sportisti, gan arī juniori un jaunieši – kopā 99 kamaniņu braucēji –, kas ir rekordliels dalībnieku skaits “Prezidenta kausā”.

Katrs sportists Siguldas starta estakādē veiks divus starta rāvienus, kuru laiki tiks summēti, lai noteiktu labākos. Vīriešu, junioru, divvietīgo ekipāžu un junioru divvietīgo ekipāžu konkurencē pie starta laikiem tiks skaitīts arī viens starta reakcijas rāviens, kas ir īpaši svarīgs stafešu sacensībās.

Sacensību programma:
10:00 Starta rāvieni – divvietīgās ekipāžas, divvietīgās ekipāžas junioriem, sievietes, juniores

10:20 Reakcijas rāviens – divvietīgās ekipāžas, divvietīgās ekipāžas junioriem

10:30 Starta rāvieni + reakcijas rāviens – vīrieši, juniori

11:30 Starta rāvieni – jaunieši “A”

11:55 Starta rāvieni – jaunietes “A”, divvietīgās ekipāžas jaunieši “A”

12:30 Starta rāvieni – jaunieši “B”

12:50 Starta rāvieni – jaunietes “B”

13:15 Starta rāvieni – jaunieši “C”

13:40 Starta rāvieni – jaunietes “C”

14:20 Apbalvošanas ceremonija